බදුල්ල ප්‍රධාන ඉන්ධන පිරවුම් අසල තිබූ වැල්බෝධිය අද (10) ප්‍රධාන මාර්ගයට කඩා වැටීමෙන් විශාල අනතුරක් වී තිබෙනවා.බදුල්ල පහළ රජවීදියේ උදයරාජ මංසන්ධියේ පිහිටි මෙම වැල් බෝධිය එකවරම විශාල ශබ්දයක් නඟමින් ප්‍රධාන මාර්ගයට කඩා වැටී ඇති බවයි වාර්තා වන්නේ.එම අවස්ථාවේ ප්‍රධාන මාර්ගයේ ගමන් ගත් කාර් රථයක්  සහ යතුරුපැදියක් මතට මෙම ගස කඩා වැටී ඇති අතර ඉන් කිසිවෙකුටත් ජීවීත හානි සිදුවී නැති බව, බදුල්ල පොලිසිය තහවුරු කළා.මීට මාස කිහිපයකට පෙර ප්‍රදේශවාසීන් විසින් කළ ඉල්ලීමකට අනුව බදුල්ල මහ නගර සභාවෙන් පැමිණ මෙම ගසේ දිරාපත් වූ අතු කපා දැමූ බවයි ප්‍රදේශවාසීන් පැවසුවේ.මෙම සිදුවීම හේතුවන් ප්‍රධාන මාර්ගයේ ගමනාගමනයට ද බාධා එල්ල වී තිබුණා.බදුල්ල මහ නගර සභාවේ ගිනි නිවීමේ ඒකකයේ නිළධාරීන්, කර්මාන්ත අංශයේ නිළධාරින් සහ විදුලිබල මණ්ඩලයේ සේවකයන්ගේ පැමිණ කඩා වැටුනු ගස ඉවත් කිරීමේ කටයුතුවල නිරත වන අයුරු දැක ගත හැකි වුණා